Elektri keskmine börsihind kerkib reedel Nord Pooli elektribörsil Eesti hinnapiirkonnas 197,54 eurole megavatt-tunni eest.
Neljapäeval oli päeva keskmine hind 122,98 eurot megavatt-tunnist.
Odavam on elekter vahetult pärast südaööd, kui kella ühest viieni on megavatt-tunni hind 120 euro ringis.
Kõige kallim on elekter kella kaheksa ja kümne vahel hommikul, kui hind kerkib 410 euroni megavatt-tunni eest.
Lätis ja Leedus on päeva keskmine hind Eestist isegi kõrgem: 223,68 eurot megavatt-tunni eest.
Soomes aga sisuliselt Eestiga võrdne 196,49 eurot megavatt-tunnist.